ЧАСОСЛОВЪ ЭѲІОПСКОЙ ЦЕРКВИ. 
121 
и молитву сію: О Царю, Спасителю и Господи нашъ Іисусе Христе, 
соблюди и спаси ны изъ глубины бездны, исполненныя волнъ, сирѣчь 
жизни сея, и приведи въ пристанище благодати Твоея и улови душу мою 
удою Твоею словесною, и возведи мя отъ грѣховъ моихъ, въ няже впадохъ. 
Простри, Господи, души моей десницу Твою невидимую, да укрѣпитъ мя, 
внегда воевати на мя врагомъ моимъ, и да будетъ утѣшеніе Твое души 
моей, въ часъ сей, въ немъ же обрѣтаюся, въ сей боязни сердца и оскудѣ- 
ніи надежды, и напой мя потокомъ радости Твоея и всели въ сердце мое 
щедроты Твоя, да обрящетъ душа моя прохладу отъ пламене браней ихъ, 
облежащихъ ю, и да исполнится душа моя отъ огня, иже не бываетъ 
вотще, иже отъ Духа Святаго, да попалитъ терніе грѣховъ, прозябающее 
въ души моей; яко Ты еси податель всякаго блага и проливаяяй всякую 
премудрость, и Тебѣ покланяюся. Господи, якоже прокаженный оный, и 
глаголю сей единый глаголъ, якоже и той: аще хощеши. Господи, яко Ты 
можеши, да очищуся азъ. Ей, Господи, сподоби мя гласа, егоже реклъ еси 
8* 
